Goeienuus-Kersboom: Meer as 20 ton kos vir behoeftiges | Maroela Media
Die 13m-hoë Kersboom het ongeveer 20 ton niebederfbare kosse aan behoeftiges voorsien. Foto: Verskaf
Die inisiatief agter dié projek was om in die gesindheid van Kersfees die goeie nuus van die verlossing te deel en behoeftige gemeenskappe in die omgewing van Centurion te ondersteun.
Francois Schoombee, bemarkingsbeampte vir kerksondermure, het gesê die projek het almal se verwagtinge oortref. "Ons sou nooit kon raai dat die projek so 'n groot sukses sou wees nie. Dit bewys weereens net dat baie mense steeds 'n omgeehart vir ander het."
Die bydraes vir die inisiatief is alles geskenk aan gekose projekte wat behoeftige gemeenskappe ondersteun en deelnemende kerke van Centurion wat die kosprodukte aan behoeftige mense gaan uitdeel. "Altesaam 32 bakkies van een ton elk het die niebederfbare kosprodukte weggery. Ons raai dat daar ongeveer 20 ton kos was," sê Schoombee.
Die Kersboom was 13 meter hoog en 12 meter breed. Schoombee sê almal wat betrokke was by die projek is dankbaar teenoor mense wat dit moontlik gemaak het om 'n verskil in ander se lewe te maak. "Mense is in die winkelsentrum uitgedaag om aan die projek deel te neem. Dit was 'n absolute sukses en gaan 'n groot verskil in baie mense se lewe maak."
Ek hoop bietjie van daardie kos gaan aan blanke behoeftiges ook. Honger ken nie kleur nie.
Ek stem saam met jou alida, wil graag sien dat meer van ons mens ook na ons eie omsien (en ja ek doen my deel)
Wonderlik. Het die eerste berig hieroor gelees en is bly mense het so goed gereageer!
Na ek talle berigte gelees het waar openlik gese word wit kinders word uitgesluit uit enige saak vir behoeftiges, sal ek nie n sent se goed bydra nie. Afriforum sal my geld beter kan aanwend.
Liefdadigheid begin tuis (naamlik by my eie). Jy is reg pop, daar is ook baie wit kinders waar die behoefte groot is.